Document ID: /roh_data/filtered/fineweb-2-filterrobots_roh.jsonl.gz/61074

terrada el derbi encunter Rueun
La sonda suentermiezdi ha la secunda dil CB giugau encunter US Rueun. Cun ina buna bilanza dils derbis eran tuts motivai per recaltgar treis puncts.
L'equipa entscheiva bein e pren naven dall'emprema minuta enta maun il giug. Il bal cuora bein ellas retschas. Tier schanzas vegn il CB denton strusch. Suenter 15 minutas lai il CB suenter. Era sche Rueun vegn da crear neginas schanzas vegnan els adina puspei malsegirs cun bals liungs.
Suenter pausa semida buca bia. Il CB vegn buca da crear schanzas. Ei varga biebein 60 minutas entochen ch'ei schabegia quei che schabegia bia gadas en da quels giugs: Il CB astga pescar il bal ord il nez. La secunda da Trun emprova vinavon allura dil gol da Rueun da vegnir tier schanzas. Quei gartegia denton strusch.
Aschia spiarda il CB in giug ch'ins astga buca spiarder. Quei sto dar da studegiar.